Åh! Der er så mange flagermus!
Den her ørn skal jage nu, ellers venter han sikkert bare på,
jeg løber tør for strøm og jager så.
Lavt batteriniveau.
Tager jeg tilbage nu og skifter batteriet,
eller bliver jeg ude og bruger resten af batteriet?
Kom nu, hr. Ørn. Nu eller aldrig, ven.
Klar?
Jeg er Bertie. At filme dyr er mit job.
Den jagt ser du ikke hver dag.
Og jeg tager det meget seriøst.
Jeg prøver at filme pingviner.
Og jeg missede det.
Det var tæt på.
Jeg vil fortælle dyrelivets historier i en hastigt forandrende verden.
Det lød som et stort knæk!
Dette er mine eventyr.
AFRIKA
Jeg er på vej til Zambia
for at filme Afrikas mægtigste flyvende rovdyr…
kronørnen.
De er stærke nok til at dræbe en antilope og listige nok
til at rive en abe fra et træ.
At filme det her rovdyr i aktion bliver ikke nemt.
De ligger på lur i skoven og jager i skyggerne.
At være det rette sted, når de dræber, er nærmest umuligt.
Der er kun et sted, de er knyttet til.
Et sted her i parken, er der en ørnerede. Vi afsøger et meget stort område.
Men jeg fik endelig en ledetråd.
Det er redetræet der.
Vi krydser fingre for, den er i brug.
Så kan vi begynde at finde ud af, hvad de har gang i.
Det er virkelig en kronørnerede.
Den rede er enorm.
Det er løgn, lige i midten, på toppen af bunken af grene,
kan jeg se et øje.
Det er hovedet på en voksen, og jeg gætter på,
fordi den satte sig langt nede i reden sådan der,
er det nok en hun.
Forhåbentlig betyder det, hun sidder på noget.
Enten et lille æg eller måske en lille unge.
Jeg skal højt op for bedre at kunne se. Og heldet er med os.
Der er et andet højt træ i nærheden, og det er det perfekte sted
at bygge et træhus.
Her kommer platformen.
Kan jeg se, hvilket bytte der kommer tilbage til reden,
kan det hjælpe os med at regne deres jagtstrategi ud.
Hjem kære hjem.
Det er skønt herinde.
Okay, lad os se hvad vi har her.
Wow.
Det er en hun på reden.
Åh, hun er smuk.
Hun rejser sig.
Hvad har hun der?
Hun river små stykker af og tilbyder dem nede i reden.
Det betyder, der er en unge der.
Der er den.
Jeg så et lille hvidt hoved.
Vi har en unge!
Den kan ikke være mere end et par dage.
Men den lille fjerklump vil være på størrelse med mor
om bare fire måneder.
Det er sindssygt!
Åh, det er en magisk udsigt.
Du har brug for meget føde for at vokse så meget, så stærkt.
Heldigt, forældrene er så fantastiske jægere.
De dræber over 130 pattedyr om året.
Det er cirka 500 kg kød.
Åh, endnu en voksen, endnu en voksen.
Det må være hannen.
Den har noget.
Den har en abe. Den har en abe.
Han rev lige aben halvt over!
Det gør de, hvis deres bytte er for tungt at flyve hjem med helt.
Tager han aben med ned i reden?
Hunnen vil gerne have det.
Hun tager afsted. Hun tager det fra ham.
Her kommer hun. Her kommer hun.
"Tager du takeawayen med hjem, skat?"
Hun har den, hun har den. Han slipper ikke, han slipper ikke.
Giver ingen mening. De kommer tilbage.
Her kommer hun.
Jeg troede… hunnen, da hun løb op af træstammen,
jeg troede, hannen ville slippe den, men nej.
Han holdt fast, og de havde en sær kamp.
Der er tydeligvis mere, end man kan se ved disse ørne.
Og sætter vi et fjernstyret kamera op ved reden,
kan vi se endnu mere.
Når mor forlader reden,
har vi maksimalt 30 minutter til riggen.
Vi skal arbejde med militærpræcision.
-Det her er Olly. Han er vores rebninja. -Hej.
Og han skal få os op i træerne.
Vi har også Leslie med.
Han er en ørnekender, og med for at sikre deres sikkerhed.
Hun er der stadig.
Vores første udfordring er at få en snor op i træet ved hjælp af en stor katapult.
Vi går ind i privatsfæren på er mægtigt rovdyr,
og selvom eksperter siger, de sjældent angriber mennesker,
tager jeg lidt ekstra forholdsregler.
De her ser nok latterlige ud,
men de her ørne jager via overraskelseselementet,
de elsker at dukke op bag ting. Så vi tænkte…
sætter vi vores ansigter på ryggen,
ender de ikke bag os.
Med deres kraftfulde kløer kan kronørne gennembore
kraniet på deres bytte med et tryk.
Jeg tror ikke, en endelig sikkerhedsbrief gør meget for nerverne.
Hvis det er et hul, du ved, på hovedet, åbn det her og put der derind,
og læg en bandage over.
Er det virkelig meget, så…
åbn det op og drys al granulatet ind i det sår.
Hun har flyttet sig.
Skal vi klatre?
Ja, bekræftet. Fortsæt.
Okay, klatrer.
Vi bliver overvåget.
Okay, hun er i redetræet, oppe til højre.
Okay, vi må være hurtige.
Lad os gøre det tjept, gutter.
Okay, det er solidt.
Hun har flyttet sig.
Hun er landet over jer til højre.
Ja, jeg holder øje med hende.
Jeg tager det derover.
Sam, er du der?
Okay. Bertie, jeg har et billede.
Kan du dreje kameraet? Ja, kameraet bevæges… kameraet bevæges.
Sig når du er på mig og filmer.
Okay, jeg filmer på reden.
Sam, er du tilfreds?
Ja, meget tilfreds.
Okay, lad os smutte. Klar, Olly?
Lige bag dig.
Godt gået, gutter, i god tid endda.
Hun kommer tilbage til reden, og det bliver noget af et show.
Mor og unge genforenet.
Jeg lader dem være for at vænne sig til kameraet nu.
Jeg tjekker ind om et par dage.
Stedet her har lært mig en værdifuld lektie.
Vores ørnefamilie er gennemførte jægere.
Men hvilket træ, far tog den abe fra, er enhvers gæt.
Sandsynligheden for jeg ser en jagt er forsvindende lille.
Men der er en anden skov 320 km. nordøst for her…
…med ti millioner ørnemåltider i et langt mindre område.
Og vores timing kunne ikke være bedre.
En af de største pattedyrsmigrationer på Jorden er ved at starte.
Hver regnsæson flokkes halmfarvede frugtflagermus
fra hele Centralafrika til Kasanka
for at udnytte et frugtmekka.
Det er et ekstraordinært dyrelivssyn,
og vi har fået særlig adgang til et tårn for at filme det.
Se lige alle de flagermus.
De vælter ind fra alle retninger.
Det er kaos.
Jeg har set nogle episke migrationer, men det her er et helt andet niveau.
Du får at vide, der er ti millioner flagermus her,
jeg troede, det var en overdrivelse. Men det er fuldt troværdigt.
Og himlen bliver ikke bare sort i få sekunder,
mens en stor gruppe flyver forbi.
Det varer bare ved.
Tænker du for meget over det, eksploderer din hjerne virkelig.
Jeg kan mærke vibrationerne fra to og et halvt tusinde tons flagermus,
der basker med vingerne.
Var det fugle, var det sindssygt nok.
Men hver eneste silhuet er et behåret pattedyr.
Den anslås, at de kan gå gennem 5.000 tons frugt hver nat.
Så de er her ikke længe.
Når de har rippet træerne her, flyver de videre.
Og når de er væk,
er mine chancer for at filme en kronørnejagt det også.
Flagermusene er i et løb mod tiden.
De sikreste steder i skoven, bliver taget først.
Når solen står op, begynder sultne ørne at jage.
Det er ekstraordinært.
Bare antallet af dyr…
i et enkelt synsfelt.
Jeg siger enkelt synsfelt, de er overalt.
De fylder hele himlen.
Og måden, hvorpå deres vinger glimter i morgenlyset.
Jeg… jeg føler ikke, jeg har ord, der retfærdiggør det,
udover se.
Hvis du er en kronørn, hvorfor så belemre sig
med at jage aber, når du har al denne mad på et sted?
Jeg tror i hvert fald, de lurer på denne flagermuseflok,
så jeg gør det samme.
Tid til at få gang i planen.
Der er Sam. Jeg kan lige se…
vores andet kamera, Sam.
Jeg har Sam til at hjælpe mig med at filme jagten.
Vi arbejder fra hver vores udsigtstårn
fra modsatte sider af flagermuseskoven.
Med sin kraftfulde linse, er Sam hovedspotter.
Og dukker en kronørn op, filmer jeg den med min drone.
Det er en time siden solopgang, og de fleste flagermus
er faldet til hvile.
Nu handler det om at vente.
Bertie, er du der?
Klart og tydeligt.
Der er en kampørn lige foran mig i det døde træ.
Okay. Tak.
Endelig!
Har den, har den, har den, har den.
Det er en kæmpe.
Okay, det er ikke den art, vi kom for,
men kampørnen er Afrikas største ørn.
Kom så.
Og den har et godt udsigtspunkt i det døde træ
lige over der, hvor flagermusene er.
De her ørne vil tage nærmest alt fra en slange til en sjakal.
Men det ligner, den her foretrækker flagermus til morgenmad.
Sam, Sam, er du der?
Ja.
Jeg har to afrikanske flodørne omtrent 200 meter,
lidt til din højre side.
Modtaget.
Meget svært for mig at se ham. Jeg kan lige ane ham.
Men han sidder en meter over en kæmpe gruppe hvilende flagermus under ham,
og han kigger ned, som om han vil fange en.
Flagermusene her er en stor ørnemagnet.
Der er endda en ung afrikansk flodørn lige ovenover den voksne.
Det her sted er ørnecentralen.
Hæng lige på. Det er… Kampørnen er der stadig, ikke?
Den på træet.
Ja, det er bekræftet. Han er på den fjerne side.
Modtaget.
Okay. Jeg har en fugl oppe i luften.
Det er en anden ørn.
Se de vinger, korte men fyldige.
Halen er lang, og den har striber.
Bingo, derfor er vi her.
Sam, er du der?
Ja, hej Bertie.
Jeg har en kronørn.
Halvvejs mellem os i toppen af et busket træ
med en død top.
Ja, okay, jeg kan se den.
Kronørnene er leoparderne i ørnenes verden.
De er kompakte og kraftfulde.
Det er spændende.
Kronørnen er i jagttilstand, og både Sam og jeg har gode vinkler.
Kom så.
Okay, han er på vingerne.
Flyver lige over træerne! Han er så tæt på!
Han tager en!
Hvor er du?
Han har en.
Mit udsyn er blokeret af træer.
Fik ikke nedslaget.
Det er bare en flyvende dræbermaskine.
Og for at gøre det værre…
Wow! Det er vildt!
Jeg mindes at være blevet fortalt noget om,
hvis du er i et tordenvejr, skal du ikke være tæt på
et højt objekt dækket af metal.
Afrikanske storme er brutale.
Selvom jeg elsker at filme seje ting, kan jeg ikke lide at dø.
Flagermusene er nedkæmpede.
Nu den har spist, kommer denne ørn ikke til at jage foreløbigt.
I morgen prøver vi igen.
Der er ikke mange steder i verden, hvor et dyrelivssyn
af denne størrelse sker hver dag på klokkeslæt.
De første flagermus gik til hvile kl. 5:15.
Den næste halve time fulgte de andre ti millioner ca.
Det er fantastisk, at de her flagermus har været på store eventyr om natten
i jagten efter frugt.
Kig bare på dem alle. Hvilket syn.
Jeg kunne filme det her for evigt.
Lavt batteriniveau.
Men jeg må huske at gemme mine batterier,
til når ørnene dukker op.
Bertie, er du der?
Ja, bare tal.
-Jeg har spottet kampørnen. -Modtaget, tak.
Så er det nu.
Mit ultimative mål er at filme en kronørn, der jager i luften.
Men dronen har ikke kraftigt zoom.
Så bare at finde den her kampørn er svært nok.
Jeg er afhængig af Sam og ørnespottere som Rustin til at guide mig.
Er han på toppen af træet?
En på toppen, jeg tror, han nok er i et af de brændte træer.
Der er et træ bagved.
Du kan se et andet træ bagved. Den sidder der.
Har den, har den, har den, har den.
Det er virkelig svært at forudse, hvilken vej den vil flyve.
Og jeg positionerer mig, så jeg er over skulderen på ørnen.
Så jeg kan se, hvad den kan se.
Og jeg prøver at være i position for,
når den flyver og går efter en flagermus.
Men at hænge ud og svæve brænder batterier.
Det er enkelt flagermus, der flagrer op, men de fleste hviler.
Kom nu, hr. Kamp.
Kampørne og kronørne har vidt forskellige jagtstrategier,
men at filme en er vildt.
Så sej en udsigt at kigge over dens skulder.
Flagermus flagrer foran ham.
Tid til morgenmad.
Kom så, hr. Ørn.
Okay, nu flyver han.
Find et mål! Find et mål.
Jeg føler, det her er synet, du ikke må opleve,
helt oppe over skoven, flyvende med ørnene.
Der er han! En flagermus lige foran ham!
Han har den! Han har den!
Han fik det til at se let ud.
Lavt batteriniveau.
Åh-åh, dronen er løbet tør.
Tid til det hurtigste batteriskift i vores liv.
Kommer hurtigt.
Kom så, ned med landingsudstyret.
Sam, jeg er på jorden. Råb, hvis han hopper.
Ørnen er i et dødt træ i den anden ende af skoven,
virkelig tæt på hvor Sam er.
Så jeg skal i luften så hurtigt som muligt
og tilbage derover.
Lad os lige tjekke.
Bekræft han er i samme træ endnu?
Jeg tror, der måske er en anden. Han opfører sig sært.
Så er det nu.
Der er en ung afrikansk flodørn.
Kan du guide mig?
Fortsæt 100 meter mere ca.
Okay. Modtaget.
Okay, jeg er på siden af… den afrikanske flodørn.
Okay, den afrikanske flodørn sidder lige over kampørnen,
der har flagermusen, og kampørnen dækker.
Det er sindssygt!
Det er, når den holder vingerne ud som et stort beskyttende skjold.
Og den stirrer direkte op på den afrikanske flodørn med:
"Nej, nej, nej, det her er min aftensmad."
Det er en modig afrikansk flodørn.
Kampørne er store og kraftfulde,
og den her vil ikke opgive sin frokost.
Den forstod det vist endelig.
Det sjovt, som om:
"Jeg er ikke god til at jage.
Men jeg så, du fik den flagermus, så jeg kommer og får en gratis frokost."
Vi fangede en sjælden opførsel med dronen.
Og jeg begynder at få et billede af, hvordan den er flagermuseskov fungerer,
og hvad der får ørnene til at jage.
Det virkelig underlige for mig ved de her flagermus
Er, at de hviler i skoven, i træernes sikkerhed,
men nogle gange flyver de bare lige op i luften.
Og der er det, ofte, at ørnene flyver ind og fanger en.
Så hvorfor forlade træernes sikkerhed, og tage op til fare?
Kan jeg regne det ud, hjælper det mig med at beslutte, hvor og hvornår
dronen skal op.
Men der må ske noget i den skov, som vi ikke kender til.
Og den eneste måde, vi har nogen chance for at regne det ud,
er ved at sætte kameraer i skoven.
Lyder enkelt, men vi må gøre det efter mørket falder på,
når flagermusene er ude at finde føde.
Der er åbenbart slanger og krokodiller derinde.
Lyder som en sjov nat.
Det tager en time at gå derind. Og det viser sig,
dræberreptiler ikke er det eneste, vi skal bekymre os om.
Det vrimler med vandremyrer herinde.
Åh, der er en.
-Kom så. Åh gud. -Se lige der.
Og når det ikke er kryb, der bider, der sinker os…
Der er kommet en stor storm, så hvis det ikke var uhyggeligt før,
så er det nu.
-Her kommer regnen. -Her kommer vinden.
Ja, vinden.
Kameraet er endelig på vej op.
Og med lidt held, viser det os, hvorfor flagermusene flyver.
Kan jeg forudse, hvor og hvornår det sker,
vil det hjælpe vores kronørnsmission.
Okay, sejt. Tilbage til højderne.
Godt gået, gutter.
Det, jeg troede ville være hurtigt ind og ud,
har taget hele natten.
Da vi er færdige, vrimler flagermusene tilbage.
De får det her sted til at føles vildt og urtidsagtigt,
som noget fra Jurassic Park.
Men det er langt fra det.
Fra luften har jeg set, hvor skrøbeligt det her sted er.
Selvom parken og flagermusene er beskyttede,
er bufferzonen rundt om dem i frygtelig fare.
Store områder af skov er allerede blevet fældet
til ulovligt industrilandbrug.
Mindre skov betyder mindre frugt. Mindre frugt betyder færre flagermus.
Og stopper flagermusene med at komme, er det forfærdeligt nyt for ørnene.
Kom så. Giv mig et billede.
Giv mig et billede.
Vi er inde i flagermusekolonien.
Og de sidder rundt om kameraet.
Undskyld, men alle, der synes flagermus er uhyggelige,
skal se dem så tæt på her.
Du kan se, de alle har små personligheder,
de er alle individer og…
deres små ansigter ligner små ræve eller små hunde.
Mens jeg filmer flagermus, scanner Sam for ørne.
Og det ser ud til, vi bliver overvåget.
Det er vores ven, kampørnen.
Fortæl mig, så snart den letter.
Modtaget, det gør vi.
Der er meget lidt aktivitet i flokken.
Bare flagermus, der hænger ud med deres venner.
Ved ørnen noget, vi ikke ved?
Wow, de går virkelig efter det.
Flagermuselivet er ikke så ømt, som jeg troede.
Der er en hel del kampe.
Og det er interessant, en gang i mellem
er der kamp mellem to, der er tæt på nogle, der sover,
og de sovende flagermus bliver… bliver skræmt og flyver.
Wow! Se lige dem alle!
Det er det her, vi har ventet på, de flyver.
Nu er de oppe i luften. De er i kampørnens verden.
Okay, han er på vej. Han flyver. Ja, han er væk.
Det er sindssygt! Jeg kan se ham på flagermusekameraet.
Han har en!
Vi har løst mysteriet om de flyvende flagermus.
Men at filme kampørnens jagt var en sand bonus.
Troede jeg ikke, jeg ville se i dag.
Med ti millioner flagermus her, kan en kamp bryde ud hvor som helst.
Noget så tilfældigt, hjælper os ikke med en kronørnejagt.
Jeg må samle mere information fra fuglene selv.
Tid til at tjekke op på vores rede.
Mens jeg stiller klar i træhytten…
Det blæser lidt heroppe.
…styrer Sam redekameraet fra jorden.
Sam, hun ser ud til at være tæt på dit kamera.
Ja. Kameraet kunne ikke være et bedre sted.
Det er som at være i reden.
Det er så sejt.
Nu kan vi på tæt hold se, hvad der gør disse ørne
til de ninjaer, de er.
De plettede fjer hjælper dem med at gå i ét
med det plettede lys, der er i en skov.
Det er som en usynlighedskappe.
Og hun har det kæmpe krogede næb til at rive bytte i unge-venlige stykker.
Øje i fuldt billede.
Ørneøjne, selvfølgelig. Behøver jeg sige mere?
Har du set, hvor store deres bryn er?
Ja, de er enorme. Supertykke, som et skorpet læderøjenbryn.
Ja, det er ret unikt for kronørne,
for de jager under trætoppene i underskoven.
Det… Det giver dem en god del beskyttelse,
når de dykker ind i en busk efter en abe.
Godt billede af hendes bagklo.
Du godeste, den er kæmpe!
Ja, den bagklo er større end en løves tand.
Og det gør den til det største naturlige dræbervåben i Afrika.
Ikke stå på dine børn med dine store knive, mor.
Jeg ville ikke være en lille abe heromkring.
Hun kalder.
Hvorfor kalder hun?
Der er en næsehornsfugl over hende.
Det er en stor trompeter næsehornsfugl. Det kan hun ikke lide.
Ja, næsehornsfugle spiser normalt frugt, men de ville spise en babyørn,
hvis de får chancen.
Det er skørt, se hende.
Næsehornsfuglen fløj forbi, hun fik helt tunnelsyn.
Fjerene på hendes hoved var helt "Ping!"
Ja, det er derfor, de hedder kronørne.
Det er en automatisk reaktion, som en vred skulen eller dødsstirren.
Så snart faren er ovre, kronen der, se! Den er nede igen.
Men hun har dog spottet noget ude til højre.
Ah, flere besøgende, Malbrouckaber.
Aberne er på jorden og i træerne
bag mig på min højre side.
Er det ikke små aber, kan de veje næsten dobbelt så meget som hende.
Hunnen ser skeptisk ud.
Vi kunne få noget action her.
Hun går efter det. Her kommer hun.
Wow!
Vi har ikke set hende skride så hurtigt, så lavt ned i buskadset.
Ungen larmer.
Rene abealarmkald overalt.
Der sker i hvert fald noget i junglen.
Her kommer hun. Her kommer hun.
Wow, det… er en stor abe.
Det er som om, mor har taget den største takeaway med hjem.
Og ungen der får sig et rigtig godt måltid.
Hun gisper. Hun ser helt udmattet ud.
Ingen overraskelse.
Hun må have kæmpe, dræbt den, flåt i stykker og bragt den her tilbage.
Aber er kloge, sociale dyr, så
hun har nok haft andre vrede aber at skulle håndtere også.
Hvilket legendarisk dyr. Jeg er så glad på hendes vegne.
Hun har lært mig så meget.
De små hovedryk hun laver, når hun låser sig på byttet.
Den lille rysten før hun flyver.
Måden hun vender og drejer i luften som et kampfly.
Det må være det samme med kronørnene ved flagermuseskoven.
Så jeg tager tilbage dertil med en ny spilleplan.
Sådan der.
Sam stiller op med den lange linse.
Men det, der virkelig definerer missionen,
er at filme en kronørn, der jager fra luften.
Men det viser sig, dronen også er min Akilleshæl.
Den brænder gennem batterier, og begrænser hver flyvning
til mindre end 20 minutter.
Så for at maksimere mine chancer for at filme en jagt
kigger jeg ikke engang efter en kronørn, før flagermusene flagrer op.
Så i stedet for at svæve klar, venter jeg,
og flyver flagermusene op, flyver jeg op, ud herfra
og fanger forhåbentlig øjeblikket.
Hvad kunne dog gå galt?
I øjeblikket er størstedelen af flagermusene
pænt gemt i buskadset.
Så jeg tætter på flagermusene bare hænger i og bliver der.
Det ville jeg gøre, hvis jeg var en flagermus.
En del flyver op nu.
Okay, modtaget. Flyver op.
Kom så, hurtigt! Ah, kom nu!
Det er sindssygt! Den her bølge af panik
har spredt sig genne kolonien, og de vælter op i luften.
Jeg vil have ørnen, kom nu i gang, før batteriet dør,
og jeg skal flyve hjem.
Intet pres.
Hvad var det, der lige landede? Lige under, hvor dronen er.
Ørneguderne har hørt mine bønner.
Vi har en kronørn.
Sam, kig på dronen.
Ja, modtaget. Jeg prøver at lokalisere din drone nu.
Jeg har set, hvor hurtigt de fugle jager, så jeg kigger ikke væk fra monitoren.
Kan stadig ikke se dronen.
Træet den er i bøjer op, bare, det læner mod venstre.
Jeg ser det, ja.
Fantastisk, held og lykke, kammerat.
Jeg er så spændt.
At følge de her fugle er så svært, det ville være et rigtig dumt tidspunkt
at slå til træet.
Så jeg holder mig væk, indtil den begynder at jage.
Kom så, kammerat. Kom så.
Tag en.
Batteriet holder ikke evigt. Kom så! Flyv!
Åh, der er så mange flagermus.
Ah, han har låst sig fast.
Hans hoved svajer, han prøver at finde et mål.
Lavt batteriniveau.
"Flyver den i løbet af de næste fire minutter?"
er det store spørgsmål.
Så er det nu. Så er det nu.
To minutter til at jage, hr. Ørn.
Kom så. Der er så mange flagermus omkring ham.
Tredive sekunder.
Nu eller aldrig, kammerat.
Vi kan se hans hoved svajer.
Han flyver. Han flyver, garanteret.
Ind i flagermusene. Ind i flagermusene.
Åh, han har en! Han har den! Ja!
Ja, jeg har mistet ham bag træet.
Har nogen øjne på ham?
Der er han, flyver fra venstre mod højre.
Det er uvirkeligt.
Luftfartøjet finder hjemstedet om ti sekunder.
Det var nogle spændte minutter.
Flagermusene flagrede op, og så fik jeg lavt batteriniveau på dronen,
klassisk.
Så skulle beslutte. "Skal jeg komme tilbage? Skal jeg gå?"
Og så fløj han og… og jeg kunne bare se, han fik den flagermus.
Altså, bare… bare at se en kronørn er et ekstraordinært syn.
Jeg troede aldrig, vi ville fange en jage en flagermus.
Fantastisk.
Mens løverne er øverste rovdyr på land,
hersker kronørne helt sikker i luften.
Hvilken jæger.
OPDATERING…
Siden dette blev filmet, er der kommet gode nyheder.
En dommer i Zambia har udstedt et forbud,
der forhindrer to firmaer i at fælde skov
på grænsen af nationalparken.
Det er et lille men afgørende skridt i den lange kamp
for at redde Kasankas dyreliv.
Tekster af: Iben Lillelund